钦定古今图书集成/方舆汇编/职方典/第1480卷 > 楚雄府关梁考 府县志合载
## 钦定古今图书集成/方舆汇编/职方典/第1480卷 > 楚雄府关梁考 府县志合载

本府。〈楚雄县附郭。〉

青龙桥　在府城东五里。明万历年，客民徐应中募建。明末渐圮。

皇清康熙五年，总兵马宁、知府史光鉴同修。十九年。

地震倾圮。二十四年，总兵牛凤翔、知府牛奂、游击王成功捐资倡修。康熙五十四年，知县陆坦捐资重修。

延寿桥　在府城东十里，地震倾圮。知府牛奂同青龙桥详捐重修。

凌虚桥　在腰站，去府东三十里。按《通志》，“明弘治四年知府邵敏建，万历三十九年推官陈以跃修。”

马家桥　在府南五里

霜桥　在府西二里

大坝桥　康熙五十年，邑民公建。

济生桥　康熙四十九年，典史雒永禧重修。“木兰村桥　” ，监生杨毓和建。

石头河桥　：康熙四十六年建。

石桥　在府西十里

清水桥　在府西三十里清水坝。

济川桥　在吕合。按《明通志》：“在府治西四十里吕合巡检司前。先是架木为桥，成化二十二年，知府邵敏易木以石，长十丈，广二丈，上有扶栏。” 吕仙桥　，在吕合。

仁永桥　在城北。康熙十九年，地震倾圮。二十三年，知府牛奂委吏张朝缙捐资重建。

济渡桥　：在凌虚街腰站处。向无桥梁，人以船渡；水涨，屡有不测之虞。知府张嘉颍捐资起建石桥。土县丞杨世勋董其事。工程浩大，赞襄之力居多。

中渡桥　康熙五十二年，耆民许志能等捐募重修。

定远县

会基关　在县南四十里会基山上。

罗平关　，在县西南四十五里，通镇南。

迎恩桥　在县南三里

拱极桥　在县北三里

会基桥　　　、利市桥　　　、观音桥。

济通桥　　　。“天神桥　　　” 、“双桥。”

“土河桥　　　。” “石河桥。”

五马桥　在黑井提举司中街，为行盐要地。怒涛汹涌，下筑石基三洞，高二丈，历久将圮。康熙九年，提举朱濠重修。按《通志》：桥东额匾曰“南浦飞云” ，桥西额匾曰“烟溪叠翠。”

永盛桥　在提举司治西南。

永正桥　在琅井提举司中街，开井时建。玉带桥　在河尾。按《通志》：明万历间，井人杨永濂倡众建。

皇清康熙己酉年，生员施浦、张仲斌等重修。

玉成桥　在提举司北三里。

小石桥　在井西

北门桥　在县北门外。因城门闭久，原未建桥。后开北门，新建，行人称便。

永定桥　在邑南二十里，为府属诸处必由之道。因河水泛涨，石皆湮没。康熙四十一年，知县张彦绅捐资率绅士里民采石烧灰，鸠工重建。《广通县》

赵普关　在县东十五里。原设楚雄卫左所土军镇抚守御。

兰谷关　即响水关，县东七十里。原设流官巡检一员，弓兵十四名。明万历间裁。按《通志》，“两山夹水，鸟道羊肠，最为险隘，接禄丰六里箐。” 回蹬关　在县西十五里。原设流官巡检一员，弓兵十四名。明万历年裁，止存土巡检并弓兵。按《通志》，即回蹬山。蒙氏阁罗凤征云南，拓东城，至此值大雷雨，其佐劝之回，因名。元末红巾陷中庆，梁王奔威楚，求救于大理。段功率兵攻破红巾古田等，追至关，大破之，即其地。

羊毛关　在县东北八十里，原设流官巡检一。

员久裁，止存土巡检一员、弓兵十四名。

清风桥　在县东门外三里。明洪武十六年，知县王正修建。嘉靖年陆芳重修。

蒙七桥　在县东二十里。明嘉靖间，堡军徐昂修建。

黑苴桥　在县东二十五里。按《通志》，“明成化间，黑苴军民共建。”

安乐桥　在县东四十里舍资界。明嘉靖年，堡军潘惠建。

广济桥　在县东七十里新铺。康熙二十八年建。

响水桥　在县东七十五里响水箐底。明成化年建。

濯缨桥　在县西门外。明弘治年，知县蒋哲、县民陆芳建。

明月桥　在县西半里。明成化年，土官段鉴妻梅氏建，有碑。

通济桥　在县西五里。明成化年建。嘉靖年，堡军周宪重修。

关山桥　在县西二十五里回蹬关下。明弘治年，堡军何荣建。

定边县

自普关　在县北

普利桥　在县治内。按《明通志》：“桥甚高广，一县壮观。”

永济桥　在新田驿前。明成化八年建。

平彝桥　在县前，久废。

德胜桥　在县北十里。明初西平侯征南至县，刀斯郎伏兵于此，俗传武侯所建。大水久冲，桥址犹存。

永陞桥　在县北十里，即在古德胜桥之上。康熙三十八年，署定边县事楚雄府同知卫淇置南安州。

会稽关　在州南一百二十里。明洪武间设巡检司。万历间裁。

鹅毛关　在州南八十里，通羊九、五尖路。妥梢关　，在州南三十里。

赵通事关　在州西六十里。

天心桥　在城中正街，明成化间建。

迎恩桥　去城西半里，明成化间建，通府大路。擢秀桥　在城东门外，明成化年建。

新石桥　去州西半里，往表罗路。

小桥　在州西北二里，往府大路。

济川桥　在州西南五里，往𥔲嘉路。按《通志》，明万历年，知府邵敏建，推官陈以跃、知县罗弘谟重修。

妥梢桥　在州东南四十里。往法脿撒甸路，河窄流急，架木不坚。康熙四十七年，知州张伦至，捐资率士民砌以石，以利永久，改名曰“永安。” 弘济桥　在州西南二百里。路通石羊厂，民皆病涉。康熙四十六年，知府卢询、知州张伦至，捐资率众镕铁索联络木石建之。

江桥　在石羊厂下。水流汹涌，舟楫多虞。康熙四十四年，武生滕凯捐基地，昆明吴学周率厂民捐建。四十八年，知州张伦至，捐资率各省洞民修。

西龙桥　在旧𥔲嘉北十里。三麻架桥　在旧𥔲嘉东八里。明景泰年，知县熊飞建。嘉靖间，县民杨江永重修。

鱼装桥　在旧𥔲嘉东南二里。麻纽河桥　在旧𥔲嘉西十五里。明弘治年，知县虎臣建，杨江永重修。

镇南州

镇南关　：在州治西二十五里。设土巡检一员，领弓兵七名防守。后弓兵奉裁。

英武关　在州治西七十里。原设土巡检一员，领弓兵十三名防守。康熙二十五年俱裁。按《通志》：“蹑山脊，越峻坂，箐莽阴翳，行者寒栗。” 阿雄关　，在州治东南二百四十里，接壤景东府火石哨界。设土巡检一员，领弓兵十名防守。康熙三十四年，弓兵奉裁。

黑泥桥　在州治东半里。明万历年，知州尹为宪建。

应嗣桥　在州东南一里。明万历庚戌年，黄廷佐因祈嗣而建，果应。

丰成桥　在州西城外。明天启年，知州卢伯采建。

瑞应桥　去州西五里，即平彝桥。明万历年知州周国庠建。按《通志》：即丹桂桥，通迤西八府。永宁桥　，在州西北七里。明万历年知州周国庠建。

小桥　在州西北五里

镇川桥　在州东南二里。康熙三十九年，土州同段光赞新建。桥左建观音阁，以培一州风脉。知州陈元为“记” ，勒石。

白塔桥　在州西三十里。明万历年，知州李茂魁建。

擢秀桥　在州治东城门外，知州尹为宪修。“天心桥　” 在州城内，通北门水径。

长寿桥　在州东南三十里。康熙辛未年，监生李植建。

石官桥　在州南十里，土州同段明柱建。长坡桥　在州治东二十里。康熙三十九年，监生李植建。

三元桥　去州南一里许。康熙丙寅年，武举徐乾元建。

羊草河桥　去州南六十里。州民王永清等同众修建。

鼠街桥　去州西南二百里。康熙七年，客民赵英建，因水泛倾颓。三十八年，金元勋、武方侯等重修。

苴力桥　，去州西四十里。